# FIFA

|  |
| --- |
| Fédération Internationale de Football Association *Ynternasjonale fuotbalfederaasje* |
|  |
| **algemiene ynformaasje** |
| ôfkoarting | FIFA |
| sport | Fuotbal |
| regio | Wrâldwiid |
| haadkantoor |   Switserlân Zürich |
| foarsitter |    Gianni Infantino |
| sekretaris-generaal |  Fatma Samoura |
| oprjochte | 1904 |
| tal leden | 211 nasjonale fuotbalbûnen 6 konfederaasjes |
| olympysk komitee | IOC |
|  |
| de konfederaasjes fan de FIFA |
| **offisjele webside** |
| fifa.com |
|

|  |  |
| --- | --- |
| **Temaside**  | **Sport**  |

 |

De **FIFA**, folút de *Fédération Internationale de Football Association* (*Ynternasjonale fuotbalfederaasje*), in in ynternasjonale organisaasje foar it fuotbal. De FIFA organisearret en beheart grutte ynternasjonale fuotbaltoernoaien, wêrûnder it Wrâldkampioenskip fuotbal (manlju en froulju) en it Wrâldkampioenskip fuotbal foar klups.

## Foarsitters

| Namme | Nasjonaliteit | Amtsperioade | Opm. |
| --- | --- | --- | --- |
| Robert Guérin |  Frânsk | 1904-1906 |  |
| Daniel Burley Woolfall |  Ingelsk | 1906-1918 | Yn 1918 hommels ferstoarn |
| Carl Hirschman |  Nederlânsk | 1918-1921 | Ynterim foarsitter |
| Jules Rimet |  Frânsk | 1921-1954 |  |
| Rodolphe William Seeldrayers |  Belgysk | 1954-1955 | Yn 1955 hommels ferstoarn |
| Arthur Drewry |  Ingelsk | 1955-1961 | Yn 1961 hommels ferstoarn |
| Ernst Thommen |  Switsersk | 1961 | Ynterim foarsitter |
| Sir Stanley Rous |  Ingelsk | 1961-1974 |  |
| João Havelange |  Brazyljaansk | 1974-1998 |  |
| Sepp Blatter |  Switsersk | 1998-2015 | Yn desimber 2015 foar acht jier út 't amt set fanwegen korrupsje. |
| Issa Hayatou |  Kameroensk | 2015-2016 | Ynterim foarsitter |
| Gianni Infantino |  Switsersk | 2016-hjoed de dei |  |

### Vice-foarsitters

De foarsitters fan de 6 konfideraasjes binne ek de vice-foarsitters fan de FIFA. Alinne de UEFA leverert trije vice-foarsitters.

| AFC Aazje | UEFA Jeropa | CAF Afrika | CONCACAF Noard-Amearika | CONMEBOL Súd-Amearika | OFC Oseaanje |
| --- | --- | --- | --- | --- | --- |
| Salman Bin Ibrahim Al-Khalifa  **Senior** | Aleksander Čeferin  Sándor Csányi  David Martin  | Patrice Motsepe  | Victor Montagliani   | Alejandro Domínguez  | Lambert Maltock  |

## Sekretaris-generaal

| Namme | Nasjonaliteit | Amtsperioade | Opm. |
| --- | --- | --- | --- |
| Louis Muhlinghaus |  Belgysk | 1904-1906 |  |
| Carl Hirschman |  Nederlânsk | 1906-1931 |  |
| Dr. Ivo Schricker |  Dútsk | 1932-1951 |  |
| Kurt Gassmann |  Switsersk | 1951-1960 |  |
| Dr. Helmut Käser |  Switsersk | 1961-1981 |  |
| Sepp Blatter |  Switsersk | 1981-1998 |  |
| Michel Zen-Ruffinen |  Switsersk | 1998-2002 |  |
| Urs Linsi |  Switsersk | 2002-2007 |  |
| Jérôme Valcke |  Frânsk | 2007-2015 | út 't amt set fanwegen korrupsje. |
| Markus Kattner |  Dútsk | 2015-2016 | Ynterim sekretaris |
| Fatma Samoura |  Senegaleesk | 2016–hjoed de dei |  |

## Leden

Utsein Monako, Fatikaanstêd, Mikroneezje, Kiribaty, de Marshalleilannen, Naurû, Palau en Tuvalu, dy't wol elk in nasjonale ploech hawwe, binne alle ûnôfhinklike lannen lid fan de FIFA. Dêrneist is in oantal ôfhinklike gebieten ek lid fan de organisaasje. De fjouwer lânrekken fan it Feriene Keninkryk hawwe elk in apart bûn en fungearje as in selsstannich optredend lân (Wales, Noard-Ierlân, Ingelân en Skotlân). Dat is ûnder de oansluting fan dizze fuotbalbûnen as betingst steld. Yn 2016 waarden Kosovo en Gibraltar talitten as respektyflik 210e en 211e lid fan de FIFA.

### Konfederaasjes

De FIFA hat seis kontinintale bûnen as lid:

* Aazje, *Asian Football Confederation*, (AFC)
* Afrika, *Confédération Africaine de Football*, (CAF)
* Súd-Amearika, *Confederación Sudamericana de Fútbol*, (CONMEBOL)
* Noard-Amearika, *Confederation of North and Central American and Caribbean Association Football*, (CONCACAF)
* Oseaanje, *Oceania Football Confederation*, (OFC)
* Jeropa, *Uny fan Jeropeeske Fuotbal Assosjaasjes*, (UEFA)

## Korrupsje

Nei jierrenlange geroften fan korrupsje en fraude binnen de organisaasje waarden op 27 maaie 2015 meardere FIFA-bestjoerders oppakt op fertinking fan omkeaping, ôfparsing en it wytwaskjen fan jild. Ek waard der troch de Switserske plysje in ynfal op it haadkantoar fan de organisaasje dien en waarden der dokuminten meinaam.
Yn 2015 trede fjouwer dagen nei syn werferkiezing Sepp Blatter as FIFA-foarsitter. As reden joech er dat it foar him net fielde dat er fan de hiele fuotbalwrâld de stipe hie om fierder te gean. Op 21 desimber fan dat jier skorste de tuchtkeamer fan de etyske kommisje fan de FIFA Sepp Blatter en Michel Platini foar acht jier fanwegen oertrêding fan de etyske koade. Blatter krigge boppedat noch in jildboete fan 50.000 Switserske frank en Platini moast 80.000 Switserske frank betelje. Beiden waarden útsletten fan alle fuotbal relatearre aktiviteiten op nasjonaal en ynternasjonaal nivo.